CELEX: 22019D0340
Language: bg
Date: 2018-12-05 00:00:00
Title: Решение на Съвместния комитет на ЕИП № 246/2018 от 5 декември 2018 година за изменение на приложение VI (Социална сигурност) към Споразумението за ЕИП [2019/340]

28.2.2019   
               
               
                  BG
               
               
                  Официален вестник на Европейския съюз
               
               
                  L 60/29
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 246/2018
         от 5 декември 2018 година
         за изменение на приложение VI (Социална сигурност) към Споразумението за ЕИП [2019/340]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент (ЕС) 2017/492 на Комисията от 21 март 2017 г. за изменение на Регламент (ЕО) № 883/2004 на Европейския парламент и на Съвета за координация на системите за социална сигурност и Регламент (ЕО) № 987/2009 на Европейския парламент и на Съвета за установяване процедурата за прилагане на Регламент (ЕО) № 883/2004 (1) следва да бъде включен в Споразумението за ЕИП.
                  
               
                     (2)
                  
                  
                     Поради това приложение VI към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение VI към Споразумението за ЕИП се изменя, както следва:
            
                        1.
                     
                     
                        В точки 1 (Регламент (ЕО) № 883/2004 на Европейския парламент и на Съвета) и 2 (Регламент (ЕО) № 987/2009 на Европейския парламент и на Съвета) се добавя следното тире:
                        
                                    „—
                                 
                                 
                                    
                                       32017 R 0492: Регламент (ЕС) 2017/492 на Комисията от 21 март 2017 г. (ОВ L 76, 22.3.2017 г., стр. 13).“
                                 
                              
                  
                        2.
                     
                     
                        В точка 1 (Регламент (ЕО) № 883/2004 на Европейския парламент и на Съвета), адаптация з) се добавя следното:
                        „НОРВЕГИЯ
                        Пенсия за старост съгласно Закона за национално осигуряване (глава 20) и пенсионни схеми с фиксирани вноски съгласно Закона за задължително професионално пенсионно осигуряване.“
                     
                  
         
            Член 2
            Текстът на Регламент (ЕС) 2017/492 на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
         
         
            Член 3
            Настоящото решение влиза в сила на 6 декември 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 5 декември 2018 година.
            
               
                  За Съвместния комитет на ЕИП
               
               
                  Председател
               
               Oda Helen SLETNES
            
         
         
            (1)  ОВ L 76, 22.3.2017 г., стр. 13.
         
            (*1)  Без отбелязани конституционни изисквания.